Diari Oficial de la Generalitat Valenciana


Sumari del DOGV 3209, del 24-03-1998 (1998/2107)

DECRET 26/1998, de 10 de març, del Govern Valencià, pel qual s'autoritza l'ampliació d'ensenyaments en la Universitat de València.
----------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/03/10/26/dof/vci/html**

### Dades del document

Número de DOGV
:   3209

Data del DOGV
:   24-03-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/2107


Data del document
:   10-03-1998

Organisme emissor
:   Conselleria de Cultura, Educació i Ciència

Tipus de document
:   Decret

DECRET 26/1998, de 10 de març, del Govern Valencià, pel qual s'autoritza l'ampliació d'ensenyaments en la Universitat de València. [1998/C2107]
  
La Universitat de València, per tal de adequar a les noves directrius generals de les titulacions universitàries, els ensenyaments que imparteix, sol·licità l'autorització per a la implantació dels ensenyaments universitaris conduents a l'obtenció del títol oficial de llicenciat en Pedagogia, per a la qual cosa s'adjunta l'acord del Consell Social de la Universitat que proposa la implantació dels ensenyaments que fa referència el present decret.
  
El Consell Interuniversitari de la Comunitat Valenciana conegué la sol·licitud de la Universitat de València, tal com disposa respecte a la creació, l'ampliació i la transformació de centres universitaris l'article 5.2 de la Llei 3/1985, de 9 de març, de Coordinació Interuniversitària en la Comunitat Valenciana.
  
El Consell d'Universitats emeté un informe favorable amb relació a la proposta formulada per la Universitat de València.
  
El pla d'estudis del nou ensenyament fou homologat pel Consell de Universitats per resolució de 7 de setembre de 1994.
  
Per tot això, atés que s'han complit els requisits exigits per l'article 9 de la Llei Orgànica 11/1983, de 25 d'agost, de Reforma Universitària, el Reial Decret 557/1991, de 12 d'abril, sobre creació i reconeixement d'universitats i centres universitaris, i el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura, Educació i Ciència, i amb la deliberació prèvia del Govern Valencià, en la reunió del dia 10 de març de 1998,
  
DECRETE
  
Article únic
  
Autoritzar a la Universitat de València la implantació i posada en funcionament dels ensenyaments universitaris conduents a l'obtenció del títol oficial de llicenciat en Pedagogia, que organitzarà la Facultat de Filosofia i Ciències de l'Educació.
  
DISPOSICIONS FINALS
  
Primera
  
Es faculta el conseller de Cultura, Educació i Ciència per a dictar les disposicions necessàries per a l'aplicació i l'execució del que disposa aquest decret.
  
Segona
  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 10 de març de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI